**Ādažu novada domes**

**iepirkuma**

**„Pagaidu apsardzes pakalpojumi janvārī”**

**(ID.Nr.: ĀND 2016/236)**

iepirkuma komisijas sēdes

# **PROTOKOLS Nr.05-30-2016/236-1**

|  |  |
| --- | --- |
| Ādažos | **2016.gada 23.decembrī** |

## **Sēde sākās:**

## Komisijas priekšsēdētājs atklāj sēdi plkst. 9:00

**Sēdē piedalās:**

|  |  |
| --- | --- |
| Komisijas priekšsēdētājs:  Komisijas locekļi: | Artis Brūvers  Rita Šteina  Everita Kāpa  Valērijs Bulāns  Uģis Dambis  Halfors Krasts |

**Darba kārtībā:**

Lēmuma pieņemšana iepirkumā „Pagaidu apsardzes pakalpojumi janvārī” (ID.Nr.: ĀND 2016/236).

**Darba gaita:**

1. R.Šteina ziņo par Ivo Bērziņa iesniegumu, kurā lūgts steidzamā kārtībā slēgt līgumu par apsardzes pakalpojumu nodrošināšanu Gaujas ielas 33A ēkā no 2017.gada 1.janvāra, jo ar esošo pakalpojumu sniedzēju SIA “1 Apsardze” līgums noslēgts līdz 2016.gada 31.decembrim, savukārt iepirkums „FIZISKĀS APSARDZES PAKALPOJUMU NODROŠINĀŠANA ĒKAI ĀDAŽOS, GAUJAS IELĀ 33A” (ID.Nr.: ĀND 2016/127) vēl nav noslēdzies.
2. R.Šteina ziņo, ka iepirkuma „FIZISKĀS APSARDZES PAKALPOJUMU NODROŠINĀŠANA ĒKAI ĀDAŽOS, GAUJAS IELĀ 33A” (ID.Nr.: ĀND 2016/127) ietvaros komisija ir veikusi atkārtotu piedāvājumu izvērtēšanu atbilstoši Iepirkumu uzraudzības biroja Iesniegumu izskatīšanas komisijas 2016.gada 15.novembra lēmumam Nr.4-1.2/16-325, kā arī 21.decembrī ir veikts finanšu kļūdas labojums uzvarētāja piedāvājumā, tādējādi Publisko iepirkumu likumā noteiktais rezultātu lēmuma pārsūdzības termiņš attiecīgajā iepirkumā beigsies 2017.gada 3.janvārī, turklāt iespējama arī sūdzības saņemšana par iepirkuma rezultātiem.
3. Komisija apspriež, ka apsardzes pakalpojumu saņemšana ēkā Gaujas ielā 33A, Ādažos ir būtiski nepieciešama Ādažu novada domes funkciju nepārtrauktības nodrošināšanai, kā arī, lai nodrošinātu drošu sociālo vidi un īpašumtiesību neaizskaramību ēkā esošo publisko iestāžu darbībā, ņemot vērā, ka ēkā atrodas Ādažu novada administrācija, Kultūras centrs un Mākslas un mūzikas skola.
4. Komisija apspriež, ka kopējā līgumsumma nesasniedz Publisko iepirkumu likuma piemērošanas slieksni, tāpēc iepirkums organizējams, ievērojot Iepirkumu komisijas reglamenta normas, kā arī Ādažu novada domes 2015.gada 18.jūnija rīkojuma Nr. ĀND/1-10-1/15/41 normas.
5. Komisija apspriež, ka attiecīgajā situācijā ir konstatējams Ādažu novada domes 2015.gada 18.jūnija rīkojuma Nr. ĀND/1-10-1/15/41 4.22.1. punktā paredzētais izņēmums „Objektīvu iemeslu dēļ nepieciešamo pakalpojumu var sniegt tikai viens pretendents”.
6. Komisija lemj par līguma slēgšanas tiesību piešķiršanu.

**Komisija vienbalsīgi nolemj:**

1. **Pamatojoties uz Iepirkuma komisijas reglamenta 4.23. punktu un Ādažu novada domes 2015.gada 18.jūnija rīkojumu Nr. ĀND/1-10-1/15/41** **noteikumiem, slēgt līgumu par apsardzes pakalpojumiem janvārī ar SIA “1 Apsardze” par kopējo līgumsummu – 2500.00**  **euro bez PVN.**
2. **A. Liepiņai publicēt informāciju par pieņemto lēmumu ĀND mājaslapā.**
3. **E. Kāpai sagatavot līguma projektu un saskaņot to ar pusēm.**

**Sēdi slēdz:**

Komisijas priekšsēdētājs sēdi slēdz plkst. 10:00.

**Pielikumā:**

1. Publikācijas izdruka no ĀND mājaslapas.
2. I.Bērziņa iesniegums.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

Komisijas locekļi:

\_\_\_\_\_\_\_\_\_\_\_\_\_\_\_\_\_\_\_\_\_ R. Šteina

\_\_\_\_\_\_\_\_\_\_\_\_\_\_\_\_\_\_\_\_\_ E. Kāpa

\_\_\_\_\_\_\_\_\_\_\_\_\_\_\_\_\_\_\_\_\_ V. Bulāns

\_\_\_\_\_\_\_\_\_\_\_\_\_\_\_\_\_\_\_\_\_ U. Dambis

\_\_\_\_\_\_\_\_\_\_\_\_\_\_\_\_\_\_\_\_\_ H.Krasts